नाराज हुईं एक्ट्रेस, यूजर्स बोले- खुद उन्हें बुलाते हो और इतना एटीट्यूड
Bollywood Actress Malaika Arora Spotted Outside Clinic. मलाइका अरोड़ा को एक क्लिनिक के बाहर स्पॉट किया गया। मलाइका के आते ही पैपराजी उनकी फोटो-वीडियो लेने के लिए क्लिनिक के दरवाजे पर ही इक्कठे हो गए।
हाल ही में मलाइका अरोड़ा को एक क्लिनिक के बाहर स्पॉट किया गया। मलाइका के आते ही पैपराजी उनकी फोटो-वीडियो लेने के लिए क्लिनिक के दरवाजे पर ही इक्कठे हो गए।
जल्दबाजी में मलाइका पर गिर पड़ा पैपराजी 
इस दौरान मलाइका की फोटो लेने की कोशिश कर रहा एक व्यक्ति जल्दबाजी में उनपर गिर पड़ा। उसने किसी तरह खुद को संभालते हुए मलाइका से माफी भी मांगी। ये वीडियो सोशल मीडिया पर भी सामने आया है। पैपराजी के अचानक आकर टकरा जाने से मलाइका नाराज दिखीं। वीडियो में मलाइका पलटकर पैपराजी से कुछ कहते हुए भी दिख रही हैं।
कैजुअल लुक में नजर आईं मलाइका 
इस दौरान मलाइका वाइट टैंक टॉप और बैगी पैंट में नजर आईं। उन्होंने अपने आधे बालों को क्लच किया और वाइट शूज पहने। एक्सेसरीज के तौर पर मलाइका ने सनग्लासेस भी लगाए।
सोशल मीडिया पर मलाइका के इस वीडियो पर उनके फैंस लगातार कमेंट कर रहे हैं। एक यूजर ने लिखा- एक तो खुद बुलाते हैं, ऊपर से इतना एटीट्यूड। वहीं एक यूजर ने लिखा- इन्हें इनकी लाइफ क्यों नहीं जीने देते ?
आखिरी बार मलाइका अरोड़ा गुरु रंधावा के साथ तेरा की ख्याल म्यूजिक वीडियो में दिखी थीं। इसके अलावा पिछले साल हॉटस्टार पर उनका शो - मूविंग इन विद मलाइका की स्ट्रीमिंग भी हुई थी।